b'\n_START_ARTICLE_\nAntanas Mer\xc4\x8daitis\n_START_SECTION_\nBiografija\n_START_PARAGRAPH_\n1959 m. baig\xc4\x97 VU Ekonomikos fakultet\xc4\x85. 1967 m. apgyn\xc4\x97 disertacij\xc4\x85 \xe2\x80\x9eLietuvos TSR gyventoj\xc5\xb3 reprodukcija\xe2\x80\x9c, ekonomikos moksl\xc5\xb3 kandidatas (laipsnis nostrifikuotas \xc4\xaf socialini\xc5\xb3 moksl\xc5\xb3 ekonomikos krypties daktaro laipsn\xc4\xaf)._NEWLINE_Nuo 1957 m. iki 1958 m. VU darbuotojas, nuo 1959 m. iki 1973 m. d\xc4\x97stytojas, nuo 1967 m. iki 1969 m. VU Ekonomikos fakulteto prodekanas, nuo 1970 m. iki 1973 m. Statistikos katedros ved\xc4\x97jas; nuo 1970 m. docentas. 1973\xe2\x80\x931984 m. Valstybin\xc4\x97s plano komisijos Liaudies \xc5\xabkio planavimo ir ekonomikos instituto direktoriaus pavaduotojas mokslo reikalams, 1985\xe2\x80\x931990 m. Valstybinio plano komiteto pirmininkas pavaduotojas. 1990\xe2\x80\x931994 m. LR ekonomikos ministro pavaduotojas, 1994\xe2\x80\x931996 m. LR EM ministerijos sekretorius, 1997\xe2\x80\x932000 m. LR \xc5\xabkio ministerijos sekretorius, 2000\xe2\x80\x932003 m. patar\xc4\x97jas.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 darb\xc5\xb3 pagrindin\xc4\x97 kryptys \xe2\x80\x93 statistikos metod\xc5\xb3 taikymas ekonomikoje, demografini\xc5\xb3 problem\xc5\xb3 (Lietuvos gyventoj\xc5\xb3 skai\xc4\x8diaus ir sud\xc4\x97ties, nat\xc5\xabralaus gyventoj\xc5\xb3 jud\xc4\x97jimo, migracijos) tyrimai. Paskelb\xc4\x97 straipsni\xc5\xb3 demografijos klausimais.'